SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Miloš Ondrášik, Mgr.	
Znalosť cudzích jazykov:	Anglický	

2.	Zahraničná pracovná cesta

Štát / mesto:	Taliansko/Riccione	
Názov a adresa 
prijímajúcej organizácie:	Hotel Corallo – Eurodesk Italy
Via Gramsci 113
47838 Riccione	
Účel cesty:	Stretnutie siete EURODESK – Network meeting& General assembly	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže; Eurodesk Italy	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
06.11.2014	Príchod 
14:00 – 14:30 Otvorenie a privítanie (Reinhard Schwalbach – prezident Eurodesku)
Úvodný príhovor (zástupcovia talianskej Národnej agentúry, mesta Riccione a Eurodesk Taliansko); Praktické informácie 
15:00 – 16:00 Prezentácia novej webstránky Eurodesku & priestor pre jeden príklad dobrej praxe spomedzi partnerov
16:00 – 16:15 výstupy z kampane Time to Move!
16:15 – 16:45 prestávka
16:45 – 17:30 Očakávania EAC k sieti Eurodesk (Astrid Brey & Graeme Roberston)
17:30 – 18:00 Otázky a odpovede
18:00 – 18:30 Predstavenie kandidátov novej správnej rady a prezidenta Eurodesku
	
07.11.2014	9:15 – 10:00 Priority EBL – tréningový program - predstavenie
10:00 – 11:00 Motilita vs Mobilita – odborné príspevky na témy súvisiace s mobilitou (Valentina Cuzzocrea; Leonardo Evangelista; Univerzita Cagliari)
11:00 – 11:30 Prestávka
11:30 – 13:00 Workshopy na témy:
Mobilita: Ako vedieme mladých ľudí k vycestovaniu?
Projekt na sieťovanie EPIC
Interná komunikácia v systéme First Class
13:00 – 14:30 Obed
14:30 – 16:00 Workshopy
Last minute market
Tréningový kvalifikovaný program Eurodesku
Európsky portál pre mládež
16:00 – 16:30 Prestávka
16.30 – 17:30 Prezentácia výstupov z doobedňajších a poobedných workshopov
17:30 – 18:30 Vystúpenia vybraných národných partnerov s príkladmi dobrej praxe
20:00 Večera 
	
08.11.2014	9:30 – 11:30 Valné zhromaždenie siete Eurodesk 
•	Otvorenie a prijatie agendy
•	Schválenie prijatí zo stretnutia v Prahe 
•	Prezentácia rozpočtu 2013 a hlasovanie
•	Report z činnosti EBL
•	Uzatvorenie  zasadnutia
11:30 – 12:30 Otvorenie volieb do správnej rady a voľba prezidenta.
12:30 – 13:30 Výstupy z pracovnej skupiny ku kvalite; Eurodesk v roku 2015; 
13:30 – 14:00 Hodnotenie a uzavretie pracovnej časti stretnutia.
14:00 – 15:00 Obed
15:00 – 19:00 Poobedňajší voľný program 
19:00 – 21:00 Večera v meste	
09.11.2014	Odchod	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
10.4.2014	Prezident Eurodesku Reinhard Schwalbach  privítal zástupcov siete Eurodesk z viac ako 30 krajín a predstavil základné ciele a očakávania od stretnutia. 

Úvodné slová zazneli od zástupcov talianskej Národnej agentúry, zástupcov talianskej siete Eurodesk a zástupcov mesta Riccione. Nasledovali praktické informácie ohľadom nášho pobytu, programu a zoznamovacia aktivita.

Riaditeľ pobočky EBL odprezentoval novú webstránku Eurodesku, ktorá bude pozostávať z mapy Európy, na ktorej budú zobrazení všetci multiplikátori siete Eurodesk a ktorá bude prelinkovávať články z Európskeho portálu pre mládež a ďalšieho nového nástroja siete – Last minute market.
Po tomto vstupe národný koordinátor Poľského Eurodesku uviedol príklad dobrej praxe: informačné podujatia organizované počas týždňa mobility a kampane Time to move!

Po prestávke vystúpil Graeme Robertson a Astrid Brey z Európskej komisie; DG EAC. Prezentovali priority na nasledujúce obdobie voči Eurodesku. Stále ostáva ako priorita riešenie nezamestnanosti mládeže, posilnenie postavenia mládeže, rozvoj dobrovoľníctva a medzisektorová spolupráca.

2015 je rokom vydania správy o mládeži na celoeurópskej úrovni. Zároveň prebehne priebežné hodnotenie stratégii voči mládeži. 

Komisia podpísala spolu s Radou Európy dohodu o spolupráci. Blížiace sa predsednícke trio bude implementovať  výstupy z dohody. 

Komisia označila EDS ako hlavný nástroj mobility mládeže a vyzvala k jeho propagácii. Nová databáza organizácií EDS by mala byť funkčná od nového roka. 

Štruktúrovaný dialóg bude pokračovať, tak ako je naplánovaný a je nutná jeho propagácia a spolupráca s pracovnou skupinou zodpovednou za implementáciu.

Čo sa Youthweeku týka – dátum bude oznámený na stretnutí riaditeľov NA v Bruseli.

Eurodesky môžu posielať tipy pre EK na organizácie, ktoré by mali záujem o spoluprácu s Čínou eac-eyp@ec.europa.eu
Euróspky portál pre mládež sa neustále opravuje a vychytávajú sa chyby. Práve jeho funkciám bola venovaná diskusia a väčšina otázok smerovala k jeho činnosti.

Nasledovalo predstavenie kandidátov novej správnej rady a prezidenta Eurodesku (Sophie van Zeebroeck; Claire Conlon; Natalia Diaz Santin; Giovanni Maccioni; prezident: Reinhardt Schwalbach)

11.4.2014	Na úvod predstavil riaditeľ medzinárodnej kancelárie Eurodesku v Bruseli Fabrice Gonet priority na nasledujúceho obdobie a základný rámec nového tréningového programu, ktorý by mal zjednotiť kvalitu vzdelávania nových multiplikátorov naprieč sieťou. Na tvorbe sa podieľal aj slovenský národný koordinátor Eurodesku.

Nasledovali odborné príspevky Motilita vs Mobilita –na témy súvisiace s mobilitou (Valentina Cuzzocrea; Leonardo Evangelista; Univerzita Cagliari) Zaujímavé bolo zistenie, že množstvo mladých ľudí si nedokáže predstaviť to, že vycestujú a práve absencia jasnej myšlienky na dlhodobejšie strávenie času v zahraničí im bráni v tom, aby spravili konkrétne kroky.
Z mobility sa môže stať sen a potom je reálnejšie dostať sa až k vízii a jasným krokom.
Jednotlivé zložky Motility (schopnosť spontánne sa hýbať, cestovať) sú:
1.	Prístup k možnosti (programy EÚ)
2.	Kompetencie
3.	Kognitívna zložka (osobná skúsenosť a postoj verejnosti, príklady z okolia)

Pomáha vedenie (guidance – mentoring koučing, vedenie, poradenstvo)

Informovanie o kariére je vhodné, pokiaľ má už klient stanovený kariérny cieľ. Pre veľkú časť klientov Eurodesku samotné poskytovanie informácií skrátka nie je postačujúce.

Zúčastnil som sa workshop o používaní First class, v rámci ktorého sme diskutovali o efektivite využívania FC multiplikátormi a o budúcnosti interného komunikačného systému. FC bude aj naďalej hlavným nástrojom na internú komunikáciu, výstupom zo skupiny však bol návrh na jeho sprehľadnenie a zlepšenie grafiky.  
 
Po prestávke sme sa venovali ďalšej časti workshopov. Zúčastnil som sa workshopu „Tréningový kvalifikovaný program Eurodesku“, keďže som tento kvalifikovaný program spoluvytváral, spolu s maďarskou kolegyňou sme viedli tento workshop a program odprezentovali detailne ďalším kolegom a spravili sme pre nich ochutnávku niektorých aktivít, najmä sebahodnotiaceho dotazníka, ktorý reflektuje 8 rolí multiplikátora Eurodesku a po jeho vyplnení by mal mať multiplikátor jasno ohľadom svojich silných stránok a zároveň podnety na zlepšenie sa. Workshop dopadol pozitívne. Účastníci vyjadrili nadšenie nad vzniknutou metodikou. 

Po prestávke sa prezentovali výstupy z doobedňajších a poobedných workshopov a zároveň vybraný národný partneri prezentovali príklady dobrej praxe. Účastníkom stretnutia bol poskytnutý priestor na prezentáciu príkladov dobrej praxe z ich krajín v rozsahu max. 7 minút. Prezentácie mohli byť podložené videami, fotografiami, powerpoint prezentáciami alebo ľubovoľnou formou. Najčastejšie išlo o príklady dobrých projektov z rôznych eventov. Zaujímavé boli aj príklady zapojenia mladých novinárov do písania článkov na Európsky portál o mládeži, či využitie kreatívnych nápadov na reklamné predmety pre Eurodesk.

	
12.4.2014	V ďalšej časti doobedňajšieho meetingu bola predstavená agenda a rozpočet Eurodesku na najbližšie obdobie. Zástupcovia z prítomných krajín mali možnosť podať námietky alebo hlasovať za a proti návrhom. Zo zúčastnených krajín neboli vznesené žiadne námietky a tak bola agenda hlasujúcimi jednohlasne prijatá. 
Prezident predstavili svoju činnosť za uplynulé obdobie – najmä v oblasti lobbingu s ľuďmi s rozhodovacou právomocou. Nasledovali voľby do správnej rady a voľba prezidenta siete. Správna rada bola zvolená v zložení: Sophie van Zeebroeck; Claire Conlon; Natalia Diaz Santin; Giovanni Maccioni; prezident: Reinhardt Schwalbach
Po voľbách sa preberalo nasledujúce stretnutie, ktoré bude pravdepodobne v Bruseli alebo v škótsku, keďže Eurodesk oslavuje 25 rokov vzniku.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Bude pokračovať komunikácia so ZIPCeM-om ohľadom štruktúrovaného dialógu a jeho implementácii na Slovensku. Všetky relevantné informácie z medzinárodného stretnutia budú odkomunikované slovenským multiplikátorom na národnom školení 21.-23.11.2014. Všetky relevantné informácie ohľadom Youthweeku a tie súvisiace s chodom Eurodesku na Slovensku budú odkomunikované s riaditeľkou odboru a vedúcou národnej agentúry Erasmus+ Marcelou Hajtmankovou a s PR oddelením organizácie IUVENTA.	
6.	Prehľad prinesenej dokumentácie a miesto jej uloženia 

Prinesená dokumentácia je uložená u projektového manažéra Eurodesku. 
X:\Public\ERASMUS+\Eurodesk\_Interantional Activities\2014_11_6-9 Riccione GA and network meeting	
7.	Osobitne vyhodnotený očakávaný prínos ZPC 

Pracovná cesta bola dôležitá najmä pre aktuálne informácie o súčasnom stave a ďalšom postupe práce na projekte Eurodesk a Európsky portál pre mládež a využití nových postupov v rámci propagácie portálu medzi mladými ľuďmi. 	
8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude verejne dostupná v priečinku Eurodesku, bude zaslaná na príslušné oddelenie MŠVVaŠ SR a zverejnená na internete. Správa bude podaná a prekonzultovaná s riaditeľkou národnej agentúry Erasmus+ p. Marcelou Hajtmánkovou. Budú prijaté príslušné opatrenia pre implementáciu povinných a dobrovoľných úloh Eurodesku pre nasledovné obdobie. Eurodesk posunie dôležité informácie svojim pobočkám a multiplikátorom do regiónov.	

Súhlasím so zverejnením tejto správy na internete

Dátum:	19.11.2014	
Správu vypracoval
(meno a priezvisko, podpis):	Miloš Ondrášik	
Správu schválil
(meno a priezvisko, podpis):